David Bustamante i Ana Guerra, protagonistes de les festes patronals de Burjassot en honor a Sant Roc
2025-07-24

Sant Roc tornarà a visitar enguany els barris de Burjassot, la música inundarà la Plaça de l’Ajuntament, l’olor de pólvora serà protagonista diverses nits i les activitats per a grans i menuts es multiplicaran en el municipi entre el 3 i el 16 d’agost.

I és que Burjassot viurà les seues festes patronals en honor a Sant Roc, aquest estiu, amb divertides jornades en les quals no faltarà la bona música d’orquestra i les veus de dos dels cantants més famosos del panorama nacional, David Bustamante i Ana Guerra.

Els actes en honor a Sant Roc començaran el 3 d’agost amb els tradicionals trasllats del sant que, fins al dimarts 9 d’agost, recorrerà els barris de Burjassot acompanyat de la música de l’Agrupació Musical Los Silos i sent rebut per diferents entitats festives i per les tretze comissions falleres del municipi.

El dimecres 10 d’agost començaran les activitats festives que tindran el seu punt de trobada en la Plaça de l’Ajuntament. Aqueix dia, a les 18.00 hores, hi haurà una festa infantil a càrrec de la clavaria de Sant Roc 2022, amb repartiment d’orxata i fartons. Ja en horari de nit, a partir de les 23.30 hores, l’Orquestra “Modena” serà l’encarregada de posar el toc musical a la jornada.

Un dia més tard, el dijous 11 d’agost a les 20.30 hores la Plaça de l’Ajuntament acollirà la degustació d’entrepans d’embotit per a donar pas, a les 23.30 hores, a l’actuació de l’Orquestra “La Metro”. Totes dues activitats estan patrocinades Regidoria de Festes de l’Ajuntament de Burjassot.

El divendres 12 d’agost la música arribarà de mans d’una de les veus més destacades del panorama nacional: David Bustamante oferirà un gran concert a Burjassot a partir de les 23.30 hores en una nit en la qual, de segur, totes les persones presents en la Plaça de l’Ajuntament corejaran els seus èxits més destacats. Abans del concert, patrocinat també per l’Ajuntament, sobre les 18.00 hores, la clavaria de Sant Roc 2022 ha programat activitats infantils i, novament, amb repartiment de repartiment d’orxata i fartons.

Amb l’arribada del cap de setmana, els actes festius es multiplicaran. El dissabte 13 d’agost, a les 18.00 hores es podran degustar les millors tapes a preus populars en el “Quinto i Tapa” de la clavaria que donarà pas, a les dotze de la nit, també en la Plaça de l’Ajuntament, al gran musical “Operación Homenaje”, patrocinat pel Consistori.

La pólvora serà la protagonista indiscutible del diumenge 14 d’agost amb la Baixada Infantil, el Concurs de Masletades nocturnes i la Coetà de la Penya El Coet. Comptant amb la col·laboració de l’entitat burjassotera, a les 20.00 hores tindrà lloc, abans de la Baixada i la Rodà Infantil, la benedicció de les canyes en l’ermita de Sant Roc. Una vegada beneïdes, a les 20.30 hores i pel recorregut habitual, tindrà lloc la Baixada Infantil que, en arribar a la Plaça de l’Ajuntament, donarà pas a la Rodà infantil. Després d’aquesta, tots els participants continuaran fins a la Parròquia de Sant Miguel Arcàngel.

A les dotze de la nit, començarà el Concurs de Mascletades nocturnes, amb un primer tret en el camp del CS Díaz Pintado i, després, sobre les 00.45 h, en l’aparcament de les Palmeres. En finalitzar tots dos trets, sobre les 01.00 hores, tindrà lloc la Coetà organitzada per la Penya El Coet en la zona del Centre de Salut d’Especialitats.

El dia de la Mare de Déu de l’Assumpció,  el 15 d’agost, començarà a Burjassot amb la missa major en honor a la Mare de Déu a a l’església de Sant Miquel a les 12.00 hores. Ja en horari de vesprada, a les 20.00 hores, serà la processó de la Mare de Déu per l’itinerari habitual, acompanyada per l’Agrupació Musical Los Silos. I, a les 23.30 hores, en la Plaça de l’Ajuntament, la veu de la canària Ana Guerra sonarà en un gran concert obert a tota la ciutadania i patrocinat per l’Ajuntament.

La festivitat de Sant Roc, el dia 16 d’agost, començarà a les nou del matí en l’ermita del sant amb la missa en honor al patró oferida pels Amics de Sant Roc. En finalitzar la missa, hi haurà repartiment d’orxata i fartons per a tots els presents. A les 11.30 hores, els clavaris es concentraran en la Plaça de l’Ajuntament per a dirigir-se a la Parròquia de Sant Miquel on tindrà lloc la Missa Major en honor al sant patró, que serà a les 12 hores.

Una vegada finalitzada la mateixa, sobre les 13.30 hores, es farà la tradicional visita a la Llar Sequera i, a les 14.00 hores, tindrà lloc el lliurament de premis del Concurs de Mascletaes Nocturnes en el Saló de Plens de l’Ajuntament. Així, sobre les 14.30 hores començarà la traca “correguda” que, recorrent diversos carrers del municipi, baixarà fins a Pintor Goya per a, sobre les 14:30h prendre la mascletà al carrer Pintor Goya, patrocinada per la Regidoria de Festes.

Els actes de la vesprada començaran a les 19.30 hores novament amb la concentració dels clavaris en la Plaça de l’Ajuntament per a tornar a dirigir-se a Sant Miquel Arcàngel i des d’allí, començarà, sobre les 20.00 hores, la processó en honor a Sant Roc, que seguirà el seu itinerari habitual i comptarà també amb la música de l’Agrupació Musical Los Silos.

Arribant a les últimes hores del dia, a les 23.30 hores tindrà lloc la tradicional pujà i rodà de Sant Roc, declarada en 2014 Festa d’Interés Turístic de la Comunitat Valenciana. Eixint de la Parròquia de Sant Miquel i recorrent els carrers de Burjassot, Sant Roque arribarà a la Plaça de l’Ajuntament on tindrà lloc la rodà per a, posteriorment, dirigir-se a l’ermita on descansarà dels seus dies de festa. Aquesta esperada acció festiva compta amb la col·laboració de la Penya El Coet.

A la una de la matinada, les festes en honor a Sant Roque conclouran amb un castell de focs artificials en l’aparcament de les Palmeres, patrocinat per la Regidoria de Festes.